
1. Uvod

Ovo mjesečno izvješće odnosi se na razdoblje od 11. prosinca do 10. siječnja 2019. godine. Cilj izvješća je da u sklopu toga razdoblja prati razvoj gospodarske i financijske situacije u Grupi Agrokor te izvještava o realizaciji operativnih aktivnosti izvanredne uprave i ukupnog poslovanja Agrokora d.d. i dijela većih kompanija. U izvješće su uključeni rezultati 16 kompanija iz tri poslovna segmenta: Maloprodaja i veleprodaja, Prehrana i Poljoprivreda.

Poslovanjem u prvih jedanaest mjeseci 2018. godine kompanije su realizirale 21.508 milijuna kuna prihoda, pri čemu EBITDA za razdoblje iznosi 1.716 milijuna kuna. Kako su ukupni prihodi niži od planiranih i EBITDA-a je za oko 2,5% niža od plana. Međutim, najveći doprinos operativnom rezultatu dale su kompanije iz područja Prehrane čija je EBITDA-a bila za 67,6 milijuna kuna veća od plana i u sklopu kojeg gotovo sve kompanije ostvaruju veću dobit od zadanih planova. Maloprodaja i veleprodaja također nastavlja trend uzlaznih rezultata te je ovaj segment imao 17,8 milijuna kuna veću EBITDA od planirane. Nositelj operativne dobiti Maloprodaje je Konzum koji je premašio plan prihoda za 111 milijuna kuna te povećao svoju EBITDA za čak 157,9 milijuna kuna, odnosno za više od 60% u odnosu na plan. Poljoprivreda i dalje bilježi pad prihoda primarno uslijed pada cijena svinjskog mesa te cijena polutvrdog sira, koji se dijelom kompenzira povećanjem drugih aktivnosti i optimizacijom troškova. 

Sa službenom provedbom na Trgovačkom sudu u Zagrebu, sva buduća zrcalna društva Grupe Agrokor, osim Agrokora d.d., koja su do sada bila registrirana kao tvrtke pod generičkim imenima dobila su sa zadnjim danom 2018. godine i službeno nova imena. Nova imena društava koja će početi s operativnim poslovanjem po završetku implementacije nagodbe vjerovnika Agrokora sastoje se od starog imena i dodatka plus.
Tako će, primjerice, Konzum po završetku implementacije poslovati pod imenom Konzum plus, Jamnica pod imenom Jamnica plus, Zvijezda kao Zvijezda plus, Ledo pod imenom Ledo plus itd. U prijelaznoj fazi sjedišta svih novih društava bit će u Zagrebu, a po implementaciji nagodbe bit će vraćena u gradove u Hrvatskoj u kojima su sada. Staro ime zadržano je u nazivima novih tvrtki radi očuvanja vrijednosti snažnih brendova ovih kompanija, koje će i nakon implementacije nagodbe nastaviti nastupati na tržištu pod sadašnjim brendovima. Za razliku od zrcalnih društava, krovna kompanija Agrokor d.d. će do kraja siječnja dobiti potpuno novo ime te više neće koristiti naziv „Agrokor“.

Na sjednici održanoj 17. prosinca 2018. godine, Nadzorni odbor Leda donio je odluku da od 1. siječnja 2019. godine funkciju člana uprave Leda zaduženog za financije preuzima gospodin Filip Mutić. Mutić dolazi iz Atlantic grupe gdje je u operativnim kompanijama Atlantic grupe unutar Adria regije radio na poslovima strateškog financijskog upravljanja, 
kontrolinga i IT-a. Svoje je poslovno iskustvo, između ostalog, gradio u međunarodnim 
tvrtkama za financijski menadžment i savjetovanje PWC i Deloitte u Hrvatskoj i regiji, radeći na složenim financijskim i akvizicijskim projektima. Posjeduje ACCA i ASA certifikate. Takav karijerni put donio mu je veliko iskustvo u organizacijskom vođenju i timskom radu te građenju internih i eksternih partnerskih odnosa. U Ledu će na poslovima zaduženim za financije zamijeniti gospođu Ankicu Slobođanac, koja je dala ostavku te u kompaniji, do odlaska u mirovinu, ostaje kao savjetnica i ‘mentorica-suradnica’ kolegi Mutiću. Njegov fokus će biti unapređenje procesa poslovno-financijskog planiranja, korporativnog upravljanja i izvještavanja kao i upravljanja rizicima.

Uz sve navedene redovne aktivnosti u sklopu Agrokor Grupe intenzivno se radi na implementaciji nagodbe. Procesom implementacije nagodbe rukovodi Ured za upravljanje projektima unutar Grupe koji, zajedno s ekspertnim timovima, projektnim timovima u operativnim društvima i savjetnicima, vodi i razvija Plan implementacije nagodbe. Tijekom prosinca 2018. godine nastavljena je dogovorena koordinacija cjelokupnog projekta kroz sastanke nadzornog tijela, sastanke centralnog implementacijskog ureda za upravljanje, sastanke ekspertnih timova te radionice i sastanke s timovima za upravljanje projektima na operativnoj razini.

Na sjednici Privremenog vjerovničkog vijeća koja je održana 20. prosinca 2018. godine prezentirani su status implementacije nagodbe i preliminarna ocjena spremnosti za implementaciju nagodbe. Projekt implementacije nagodbe bi se trebao potpuno zaključiti u prvoj polovici 2019. godine.

 (
I.-XI. 2018. godine rezultati
)Financijske informacije sadržane u donjoj tablici odnose se na kumulativni prihod i EBITDA za prvih jedanaest mjeseci 2018. godine za ključne kompanije Agrokor Grupe. U ovom mjesečnom izvješću izvještavanje se odnosi na 16 ključnih kompanija. Financijski rezultati pojedinačnih kompanija prikazani u ovom poglavlju su nerevidirani te su preliminarni. Realizirani rezultati uspoređuju se s Planovima održivosti. 

	
Milijuna kn
	Maloprodaja i veleprodaja
	Prehrana
	Poljoprivreda




	Prihod
	12.086m
	
        7.370m

	
2.052m


	EBITDA 
(prije naknade za upravljanje)
	398,6m
	
	  1.145,4m
	
172,3m

	
EBITDA %
	
3,3%
	
15,5%
	
8,4%


    
    


*NAPOMENA: Preliminarni rezultati
 (
Zbrojeni rezultati razdoblja (bez eliminacija međukompanijskih transakcija i konsolidacijskih usklada)
Prihodi uključuju prodaju roba i usluga (na domaćem i ino tržištu
); isključuj
u
 prihode od usluga koje se ne odnose na redovne operativne aktivnosti
.
EBITDA = EBIT + amortizacija+ ispravci i umanjenja vrijednosti + rezerviranja + naknade za upravljanje i restrukturiranje
Izvor - izvještaji uprave
Preliminarni rezultati od početka 
godine do sada.
Prezentirani podaci o budžetu odnose se na:
zadnje odobrene budžete za 2018. godinu za kompanije iz Poslovne grupe 
Preh
rana
odobrene planove održivosti za 2018. godinu za kompanije iz Poslovne grupe Maloprodaja i veleprodaja te Poljoprivreda 
Pripremljena je mjesečna alokacija budžeta za 2018. 
g
odinu
.
)

[image: ]
 (
Maloprodaja i veleprodaja
 
uključuje zbrojene rezultate
 
četiri kompanije:
Maloprodaja: Konzum Hrvatska, Tisak, Konzum
 
BiH
Veleprodaja: Velpro
 
centar
Prehrana
 
uključuje zbrojene rezultate
 
devet kompanija:
Pića – Jamnica, Roto dinamic, Sarajevski
 
kiseljak
Sladoled i smrznuta hrana – Ledo, Frikom, Ledo
 
Čitluk
Ulje – Zvijezda,
 
Dijamant
Meso – PIK Vrbovec
Poljoprivreda
 
uključuje zbrojene rezultate tri kompanije:
Belje, PIK Vinkovci i Vupik 
)
6



Grupa Agrokor u sklopu ovog izvještaja uključuje 16 kompanija u tri poslovna segmenta; Maloprodaja i veleprodaja, Prehrana i Poljoprivreda. 

Poslovna grupa Maloprodaja i veleprodaja ostvarila je manji prihod od prodaje od planiranog u kumulativu jedanaest mjeseci, ali je premašila planiranu relativnu bruto maržu. Ukupna bruto dobit bila je uslijed nižeg prihoda nešto manja od plana, ali je to kompenzirano operativnim troškovima koji su bili manji od planiranih, što je rezultiralo time da su EBITDA i EBITDA marža bolje od plana. Poslovna grupa Maloprodaja i veleprodaja ostvarila je za 0,3 p.p. veću EBITDA maržu te za 4,7% veću EBITDA-u. 

Fokusiranje na profitabilne proizvode i kategorije te sezonsko preslagivanje, utjecalo je na niže ostvarene mjesečne prihode od prodaje od plana. Tako ostvareni prihodi od prodaje i jednokratni troškovi u studenom, utjecali su na ostvarenu EBITDA ispod plana poslovne grupe Hrana. Mjere podizanja efikasnosti, niži ulazni troškovi i bolja prodaja tijekom sezonskih mjeseci, rezultirala je 6% višom EBITDA na godišnjem nivou od planirane.

Poslovna grupa Poljoprivreda za mjesec studeni i dalje bilježi pad prihoda u odnosu na plan uslijed nastavka trenda pada cijena svinjskog mesa na europskoj burzi te pada cijena polutvrdog sira. Povećanjem drugih aktivnosti, optimizacijom i kontrolom troškova  uspješno je smanjen utjecaj pada cijena na poslovne prihode, ali je i dalje prisutan pad operativne dobiti u odnosu na plan. Trenutačni trend je rast cijena odbijene prasadi, ali je i dalje prisutna stagnacija cijena svinjskog mesa.




 

[bookmark: _Toc523299347][bookmark: _Toc516483203]2.1.  Grupa Agrokor
Grupa Agrokor u sklopu ovog izvještaja uključuje 16 kompanija u tri poslovna segmenta; Maloprodaja i veleprodaja (Konzum Hrvatska, Tisak, Konzum BiH i Velpro centar), Prehrana (Pića – Jamnica, Roto dinamic, Sarajevski kiseljak, Sladoled i smrznuta hrana – Ledo, Frikom, Ledo Čitluk, Ulje – Zvijezda, Dijamant i Meso – PIK Vrbovec) i Poljoprivreda (Belje, PIK Vinkovci i Vupik). 
 (
Kumulativni prihod i EBITDA po mjesecima, 2018. 
(mil. HRK)*
)Tablica prikazuje zbirne rezultate kumulativnog prihoda i EBITDA po mjesecima za sve kompanije Grupe obuhvaćene ovim izvještajem, dok su rezultati za pojedine poslovne segmente i kompanije izneseni kasnije u ovom poglavlju.
 (
Grupa Agrokor
)
 (
Grupa Agrokor uključuje zbrojene rezultate
 šesn
aest
 kompanija:
Maloprodaja i veleprodaja(četiri kompanije) : Konzum Hrvatska, Tisak, Konzum
 
BiH i Velpro centar
Prehrana
 (
devet kompanija): Pića – Jamnica, Roto dinamic, Sarajevski
 
kiseljak, Sladoled i smrznuta hrana – Ledo, Frikom, Ledo
 
Čitluk, Ulje – Zvijezda,
 
Dijamant i Meso – PIK Vrbovec
Poljoprivreda (tri kompanije): Belje, PIK Vinkovci i Vupik 
)	   [image: ]  
                                         *NAPOMENA: Preliminarni rezultati

		
	 
	Kumulativ I.-XI. realizacija
	 
	Kumulativ plan

2.2. Kompanije u poslovnoj grupi Maloprodaja i veleprodaja

Kompanije u poslovnoj grupi Maloprodaja i veleprodaja su: Konzum, Konzum BiH, Tisak i Velpro centar. Tablica prikazuje kumulativni prihod i EBITDA-u po mjesecima za poslovnu grupu, dok su rezultati za pojedine kompanije unutar poslovne grupe izneseni kasnije u ovom poglavlju.
 (
Maloprodaja i veleprodaja
) (
Kumulativni prihod i EBITDA po mjesecima, 2018.
(mil. HRK)*
)


	 	
	[image: ] [image: ]

 (
Uključuje zbrojene rezultate četiri kompanije :
Maloprodaja: Konzum Hrvatska, Konzum BiH,
 
Tisak
Veleprodaja: Velpro
 
centar
)


                    *NAPOMENA: Preliminarni rezultati
		


	 
	Kumulativ I.-XI. realizacija
	 
	Kumulativ plan

2.2.1.Kompanije u poslovnoj grupi Maloprodaja i veleprodaja: Konzum d.d.

2.2.1.1.Financijski rezultati od početka godine i ključni financijski pokazatelji učinka

	Financijski rezultati*
	I. - XI. 2018. 
(mil. HRK)
	I. - XI. Plan 2018.
(mil. HRK)

	Prihod
	8.113
	8.002

	EBITDA
	420,7
	262,8

	EBITDA %
	5,2 %
	3,3%










   *NAPOMENA: Preliminarni rezultati


2.2.1.2. Komentari na tekuće poslovanje
 
· Rezultati u studenome i dalje su iznad plana. Ostvareni prihod od prodaje u prvih jedanaest mjeseci premašio je plan za 1,4%. Prihod od prodaje u maloprodajnoj djelatnosti nadmašio je plan za 4,5% na godišnjoj razini.  
· Veći prihod od prodaje od planiranog u studenom rezultat je većeg broja transakcija i veće prosječne košarice od očekivane. Ovaj pozitivni trend rezultat je snažnih promotivnih aktivnosti i kvalitete asortimana. Taj je porast rezultirao prihodom većim od planiranog u studenom i na kumulativnoj razini. 
· Stroga kontrola i upravljanje operativnim troškovima rezultirali su nižim poslovnim rashodima od planiranih u studenom, kao i ukupno za prvih jedanaest mjeseci. 
· Veći prihod od planiranog u kombinaciji s nižim operativnim rashodima od planiranih rezultirali su time da je EBITDA u studenome premašila plan. Uslijed kontinuirano pozitivnog učinka EBITDA marža nadmašila je plan za 1,9 p.p. u kumulativnom razdoblju od jedanaest mjeseci. 

2.2.2. Kompanije u poslovnoj grupi Maloprodaja i veleprodaja: Konzum BiH

2.2.2.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018. 
(mil. HRK)
	I. - XI. Plan 2018.
(mil. HRK)

	Prihod
	1.164
	1.318

	EBITDA
	-20,2
	14,5

	EBITDA %
	-1,7%
	1,1%


*NAPOMENA: Preliminarni rezultati


2.2.2.2. Komentari na tekuće poslovanje

· Prihod od prodaje robe ostvaren od početka godine niži je od planiranog za 12%. Ostvareni prihod u studenome 2018. godine niži je od planiranog za 17%. Rezultati restrukturiranja u listopadu i studenome su evidentni, suradnja s dobavljačima i poslovnim partnerima u potpunosti je ponovo uspostavljena, uz maksimalnu kooperativnost u prihvaćanju i primjeni novih uvjeta suradnje.  

· Relativna stopa bruto marže od početka godine viša je od planirane. Realizirana apsolutna marža niža je od plana, uslijed neostvarivanja planiranih prihoda od prodaje robe. 

· Troškovi i izdaci od početka godine neznatno odstupaju od plana uslijed skladišnih otpisa (redovna provjera zaliha i procjena zaliha trgovačke robe).

· Ostvarena EBITDA znatno je bolja u odnosu na isto razdoblje prošle godine, ali uslijed nižih ostvarenih prihoda i povećanja troškova lošija je od planirane. 

· Tijekom studenog provedene su razne marketinške i promotivne aktivnosti, što je rezultiralo boljom pozicijom i poslovnim rezultatima kompanije.

2.2.3.1. Financijski rezultati od početka godine i ključni financijski pokazatelji učinka
	Financijski rezultati*
	I.-XI. 2018. 
(mil. HRK)
	I.-XI. Plan 2018.
(mil. HRK)

	Prihod
	1.779
	2.006

	EBITDA
	14,6
	59,5

	EBITDA %
	0,8%
	3,0%


 *NAPOMENA: Preliminarni rezultati

2.2.3.2. Komentari na tekuće poslovanje
· U studenom je ostvarena negativna EBITDA u iznosu od 14,1 milijuna kuna.  Glavni razlog tome su otpis potraživanja i zajma izvršen na jednome velikom kupcu. 
· Prihodi su u studenome 2018. godine i dalje niži od planiranih, čime je nastavljen cjelogodišnji trend neostvarivanja planiranih prihoda. Međutim, u studenom je prodaja u najvećem poslovnom segmentu Tiska, maloprodaji, nadmašila plan, nastavivši time trend rasta u tome segmentu veći od očekivanog (osobito od ožujka 2018. godine pa nadalje). Niži prihodi ostvareni su u segmentu veleprodaje uslijed neširenja prodajnog asortimana. 
· Operativni troškovi u studenom su bili nešto niži od planiranih. 
· U studenom 2018. godine, negativna EBITDA bez otpisa potraživanja iznosila je 4,8 milijuna kuna, što je bolje od EBITDA-e ostvarene u studenom 2017. godine, kad je bila negativna u iznosu od 5,6 milijuna kuna. Osim toga, kumulativna EBITDA bez otpisa ostvarena u razdoblju od siječnja do studenoga 2018. godine iznosi 23,9 milijuna kuna, što je znatno poboljšanje u odnosu na usporedivo razdoblje prethodne godine, kad je bila negativna u iznosu od 19,8 milijuna kuna.

2.2.4. Kompanije u Poslovnoj grupi Maloprodaja i veleprodaja: Velpro-Centar d.o.o.

2.2.4.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018. 
(mil. HRK)
	I.-XI. Plan 2018.
(mil. HRK)

	Prihod
	1.030
	1.556

	EBITDA
	-16,5
	43,9

	EBITDA %
	-1,6%
	2,8%


*NAPOMENA: Preliminarni rezultati


2.2.4.2. Komentari na tekuće poslovanje

•	Prihod u studenom i od početka godine i dalje je ispod plana. To je uglavnom posljedica fokusiranja na profitabilnije kupce i naplatu. 

•	Rashodi u studenome bili su veći od planiranih, dok su se rashodi od početka godine vratili na trend iz prethodnih razdoblja i tek su neznatno veći od planiranih.  

•	EBITDA na razini mjeseca i od početka godine je i dalje znatno ispod plana, uglavnom uslijed nižih prihoda od planiranih, ali je u prethodnom razdoblju ostvaren velik napredak. 

•	Najznačajnije poslovne aktivnosti tijekom izvještajnog razdoblja su sljedeće: 

· Usvajanje novog pristupa za kupce u HoReCa segmentu 
· Dani dobavljača – intenzivne promotivne aktivnosti u suradnji s dobavljačima. 

Kompanije u poslovnoj grupi Prehrana su: Jamnica, Sarajevski kiseljak, Roto Dinamic, Ledo, Frikom, Ledo Čitluk, Zvijezda, Dijamant i PIK Vrbovec. Tablica ispod prikazuje kumulativni prihod i EBITDA-u po mjesecima za poslovnu grupu, dok su rezultati za pojedine kompanije unutar poslovne grupe izneseni kasnije u ovom poglavlju.
 (
Kumulativni prihod i EBITDA po mjesecima, 2018.
(mil. HRK)*
)

 (
Uključuje sažeti pregled rezultata devet kompanija:
Pića: Jamnica, Sarajevski kiseljak i Roto dinamic
Sladoled i zamrznuta hrana: Ledo, Frikom i Ledo
 
Čitluk
Ulje: Zvijezda i
 
Dijamant
Meso: PIK
 
Vrbovec
)

		    *NAPOMENA: Preliminarni  rezultati



	 
	Kumulativ I.-XI. realizacija
	 
	Kumulativ plan

2.3.1. Kompanije u poslovnoj grupi Prehrana: Jamnica d.d.

2.3.1.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018. 
(HRK m)
	I.-XI. 2018. Plan (HRK m)

	Prihod
	1.200
	1.218

	EBITDA
	292,4
	286,0

	EBITDA %
	24,4%
	23,5%


*NAPOMENA: Preliminarni  rezultati


 2.3.1.2. Komentari na tekuće poslovanje

•	Ukupno ostvareni prihodi od prodaje u studenom su u skladu s planom. Prihodi od prodaje na domaćem tržištu u skladu su s planom dok su prihodi na inozemnom tržištu neznatno ispod planiranih vrijednosti.

•	Krenula je kampanja za novi brand Sensation Energy („Probudi što jesi“) uglavnom na digitalnim kanalima i društvenim mrežama. Jamnica je partner kulinarskog programa šefa Davida Skoke „Stari gušti, nova kužina“ na 24 Kitchen, prvog hrvatskog kuhara koji je dobio svoju emisiju na ovom globalnom kanalu. U muzeju Mimara otvorena je izložba „Muzej prijateljstva“ gdje je Jana brand partner.

•	Ostvarena mjesečna EBITDA je ispod plana zbog jednokratnog troška.

•	Godišnja EBITDA je iznad plana, dok su prihodi od prodaje neznatno ispod plana.

2.3.2.Kompanije u poslovnoj grupi Prehrana: Roto dinamic d.o.o.

2.3.2.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.
(HRK m)
	I.-XI. 2018.Plan
(HRK m)

	Prihod
	835
	911

	EBITDA
	58,9
	49,3

	EBITDA %
	7,1%
	5,4%


*NAPOMENA: Preliminarni rezultati



2.3.2.2. Komentari na tekuće poslovanje

· Ostvareni prihodi od prodaje u studenom su ispod plana. Kontinentalne regije nastavljaju trend približavanja planiranim prihodima i konsolidaciji pozicije na tržištu, dok su morske regije zabilježile blagi pad u odnosu na plan.

· Ostvarena mjesečna EBITDA je ispod plana kao posljedica nižih prihoda od prodaje i viših troškova distribucije i prodaje.

· Ostvarena godišnja EBITDA je iznad plana, dok su prihodi od prodaje ispod plana, s pozitivnim trendom u prethodnim mjesecima. 

2.3.3. Kompanije u poslovnoj grupi Prehrana: Sarajevski Kiseljak d.d.

2.3.3.1. Financijski rezultati od početka godine i ključni financijski pokazatelji učinka


	Financijski rezultati*
	I.-XI. 2018. 
(mil. HRK)
	I.-XI. 2018. Plan
(mil.HRK)

	Prihod
	321
	332

	EBITDA
	72,8
	72,9

	EBITDA %
	22,7%
	21,9%


*NAPOMENA: Preliminarni  rezultati


2.3.3.2. Komentari na tekuće poslovanje


· Prihodi od prodaje u studenom su ispod plana zbog manje prodaje povezanim
	društvima na domaćem tržištu te slabijeg izvoza.

· Ostvarena mjesečna EBITDA je niža od plana kao posljedica lošije prodaje.

· Godišnja EBITDA je u skladu s planom, dok su prihodi od prodaje blago ispod 
	planiranih.

2.3.4. Kompanije u poslovnoj grupi Prehrana: Ledo d.d.

2.3.4.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.     
(mil. HRK)
	I.-XI. 2018. Plan
(mil. HRK)

	Prihod
	1.046
	1.046

	EBITDA
	209,5
	201,2

	EBITDA %
	20,0%
	19,2%


*NAPOMENA: Preliminarni rezultati


2.3.4.2. Komentari na tekuće poslovanje

•	Smanjivanjem akcijskih prodaja i upravljanjem troškovima, ostvarena mjesečna EBITDA je iznad plana.

•	Ostvareni prihodi od prodaje u studenom su  neznatno ispod plana kao posljedica smanjenja udjela akcijskih prodaja, a uz podršku kampanja Okruglice Nougat/Milk“ (duplo punjenje) i „Zato biram Ledo“ koja će trajati cijeli prosinac.

•	Godišnja EBITDA je iznad plana, a ostvareni prihodi od prodaje u skladu s planom.























[bookmark: _Toc509931085][bookmark: _Toc523299358]2.3.5. Kompanije u poslovnoj grupi Prehrana: Ledo Čitluk d.o.o.

2.3.5.1. Financijski rezultati od početka godine i ključni financijski pokazatelji učinka


	Financijski rezultati*
	I.- XI. 2018.
(mil. HRK)
	I.- XI. 2018. Plan (mil. HRK)

	Prihod
	293
	280

	EBITDA
	63,2
	61,2

	EBITDA %
	21,6%
	21,8%


*NAPOMENA: Preliminarni rezultati


2.3.5.2. Komentari na tekuće poslovanje


•	Ledo Čitluk u studenom bilježi nastavak dobrih rezultata. Ostvarena mjesečna EBITDA je iznad plana što je posljedica upravljanja troškovima te ostvarene prodaje.

•	Prihodi od prodaje u studenom su iznad plana kao rezultat pojačanih marketinških aktivnosti i vikend akcija te kontinuiranih aktivnosti kod kupaca.

•	Godišnja EBITDA i prihodi od prodaje su iznad plana.

2.3.6.1. Financijski rezultati od početka godine i ključni financijski pokazatelji učinka


	Financijski rezultati*
	I.-XI. 2018.  
 (mil. HRK)
	I.- XI. 2018. Plan (mil. HRK)

	Prihod
	753
	759

	EBITDA
	178,0
	152,5

	EBITDA %
	23,6%
	20,1%


*NAPOMENA: Preliminarni  rezultati


2.3.6.2. Komentari na tekuće poslovanje

•	Prihodi od prodaje u studenom su u skladu s planom. Rast je ostvaren u kategorijama najprodavanijih grupa proizvoda; sladoleda te voća i povrća. I dalje je primjetan značajan rast trenda potrošnje sladoleda van sezone.

•	Sezonsko preslagivanje asortimana na prodajnim mjestima je realizirano uz brojne popuste za kupce, što je utjecalo na nižu ostvarenu mjesečnu EBITDA u odnosu na plan.

•	Frikom je započeo svoju novu kampanju za smrznuto povrće. Kampanja se obraća suvremenoj ženi koja se želi zdravo hraniti, ali nema vremena za svakodnevnu nabavku, sjeckanje i sate provedene u kuhinji. Zato ima Frikom smrznuto povrće koje se može koristiti i za pripremu internacionalnih jela, ali i tradicionalnih specijaliteta.

•	EBITDA je značajno viša od planirane za period od početka godine, prije svega kao rezultat: podizanja operativne efikasnosti, fokusiranja na profitabilne grupe proizvoda te nižeg nivoa COGS-a, dok su prihodi od prodaje neznatno ispod plana.

2.3.7.1. Financijski rezultati	od početka godine i ključni financijski pokazatelji učinka

	Financijski rezultati*
	I.-XI. 2018.  
(mil. HRK)
	I.-XI. 2018. Plan (mil. HRK)

	Prihod
	656
	638

	EBITDA
	68,9
	58,9

	EBITDA %
	10,5%
	9,2%


*NAPOMENA: Preliminarni  rezultati


2.3.7.2. Komentari na tekuće poslovanje
	       
•	Povećanje operativne efikasnosti, upravljanje troškovima te prihodi od prodaje u skladu s planom, rezultirali su višom mjesečnom EBITD -om od plana.

•	Ostvareni su mjesečni prihodi od prodaje u skladu s planom na domaćem i izvoznim tržištima u segmentima vlastitih proizvoda i trgovačke robe.

•	Najveće aktivnosti određene su na ključnim blagdanskim kategorijama – majonezama i margarinima te su shodno tome finalizirane sve aktivnosti kod ključnih kupaca - dodatno pozicioniranje i unapređenje prodaje što se odrazilo na pozitivnu realizaciju.

•	U studenom je reaktivirana kampanja Margo linije proizvoda. Kampanja je usmjerena vrtićkom uzrastu te je naglasak na D vitaminu i važnosti istog. Aktivne su i kampanje za majonezu i stolne margarine.

•	Krajem studenoga završen je tromjesečni projekt Gastro Zvijezda u kojem se biraju najbolji od najboljih food blogera u 6 različitih kategorija.

•	Zvijezda je sudjelovala na Infogamer Reeboot sajmu, kojeg posjeti više od 140.000 posjetitelja na zagrebačkom Velesajmu, sa Zvijezda KetchUp–om.

•	Ostvarena godišnja EBITDA i prihodi od prodaje su iznad plana.

2.3.8. Kompanije u poslovnoj grupi Prehrana: Dijamant a.d.

2.3.8.1.Financijski rezultati od	početka godine i ključni	financijski pokazatelji učinka

	Financijski rezultati*
	I.-XI. 2018.   
     (mil. HRK)
	I.-XI. 2018. Plan  (mil. HRK)

	Prihod
	672
	812

	EBITDA
	53,6
	57,6

	EBITDA %
	8,0%
	7,1%


    *NAPOMENA: Preliminarni  rezultati 



2.3.8.2. Komentari na tekuće poslovanje

•		Mjesečna i godišnja EBITDA su ispod plana zbog izrazitog cjenovnog pritiska na suncokretovo ulje od početka godine. Nastavlja se pozitivan trend ublaživanja razlike godišnje ostvarene EBITDA, kao rezultat nižeg COGS-a zbog značajno niže cijene ključne sirovine.
 
•	Iako su kategorije majoneza, preljevi, trgovačka roba te sojina i suncokretova sačma ostvarile prihode u skladu ili više od plana, zbog nastavka pritiska na cijene suncokretovog ulja na tržištu Srbije, ukupni prihodi od prodaje u studenom su ispod plana.	



















[bookmark: _Toc509931089][bookmark: _Toc523299362]2.3.9. Kompanije u poslovnoj grupi Prehrana: PIK Vrbovec d.d.

2.3.9.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.
(mil. HRK)
	 I.-XI. 2018. Plan 
(mil. HRK)

	Prihod
	1.595
	1.699

	EBITDA
	148,1
	138,3

	EBITDA %
	9,3%
	8,1%


  *NAPOMENA: Preliminarni rezultati



2.3.9.2. Komentari na tekuće poslovanje

•	Ostvarena EBITDA za studeni je viša od plana kao posljedica konstantne  kontrole troškova i kontinuiranog poboljšanja efikasnosti poslovanja u svim segmentima kompanije.
•	Mjesečni prihodi od prodaje su nešto niži od planiranih što je i nadalje posljedica niže cijene sirovine od planirane kao glavnog čimbenika formiranja prodajne cijene. 
•	Godišnja EBITDA je viša od plana, dok su prihodi od prodaje niži od plana.

Kompanije u poslovnoj grupi Poljoprivreda su: Belje, PIK Vinkovci i Vupik. Tablica ispod prikazuje kumulativni prihod i EBITDA-u za poslovnu grupu, dok su rezultati za pojedine kompanije unutar poslovne grupe izneseni kasnije u ovom poglavlju.
 (
Kumulativni prihod i EBITDA po mjesecima, 2018.
(mil. HRK)*
)
 (
Poljoprivreda
)	 

      	 [image: ]  [image: ]
	 				
*NAPOMENA: Preliminarni rezultati

 (
Uključuje zbrojene rezultate tri kompanije:
Belje, PIK Vinkovci i Vupik
)


	   
	       


		
	 
	Kumulativ I.-XI. realizacija
	 
	Kumulativ plan

2.4.1.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.
(mil. HRK)
	I.-XI. 2018 Plan (mil. HRK)

	Prihod
	1.166
	1.297

	EBITDA
	138,9
	211,3

	EBITDA %
	11,9%
	16,3%


*NAPOMENA: Preliminarni rezultati


2.4.1.2. Komentari na tekuće poslovanje

· Ostvareni prihod od proizvoda i usluga u tekućem razdoblju je ispod planiranih vrijednosti, uglavnom zbog ostvarenih cijena tovljenika, polutvrdog sira i šećerne repe koje su znatno ispod planiranih prodajnih cijena.

· Upravo zbog nižih ostvarenih prodajnih cijena tovljenika, polutvrdog sira i šećerne repe od planiranih, ostvarena  EBITDA u tekućem razdoblju je niža od planirane. Efekt razlike između planirane i ostvarene cijene na polutvrdom siru iznosio je 23,3 milijuna kuna, na tovljenicima 35,2 milijuna kuna i na šećernoj repi 8,7 milijuna kuna. 

· Ukupni utjecaj na EBITDA-u niže ostvarenih cijena tovljenika, polutvrdog sira i šećerne repe te nižih prihoda od osiguranja (6,1 milijuna kuna) je 73,3 milijuna  kuna, a ostvarena EBITDA je niža od planirane za 72,4 milijuna kuna, uglavnom zbog optimizacije troškova.

· U okviru sustava upravljanja troškovima, dakle i troškovima poslovnih procesa kao jednim od značajnih aspekata obuhvaćanja troškova, kontinuirano se radi na optimizaciji što rezultira nižim troškom po jedinici proizvoda.

· Ostvarene su znatne uštede na troškovima sirovina i materijala, uglavnom zbog nižih ulaznih cijena sirovina za proizvodnju stočne hrane, sjemena ratarskih kultura, sredstava za zaštitu bilja i mesa za proizvodnju suhomesnatih proizvoda.







[bookmark: _Toc523299365]2.4.2. Kompanije u poslovnoj grupi Poljoprivreda: PIK Vinkovci d.d.

2.4.2.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.
(mil. HRK)
	I.-XI. 2018 Plan (mil. HRK)

	Prihod
	652
	777

	EBITDA
	11
	29,7

	EBITDA %
	2%
	3,8%


*NAPOMENA: Preliminarni  rezultati



2.4.2.2. Komentari na tekuće poslovanje


· Ostvareni prihodi od prodaje u tekućem razdoblju su ispod planiranih vrijednosti za 16%. Ujedno, ostvareni prihodi od prodaje su veći za 53% od ostvarenih prihoda za isto razdoblje prethodne godine. 

· Veći prihodi od prodaje su ostvareni u segmentu prodaje žitarica 13,8%, sojine sačme 45% te junadi za 26% u odnosu na plan. Ostvareni niži prihodi od prodaje su u segmentu prodaje svježeg voća i povrća 40%, u prodaji prasaca 45% i repromaterijala kooperantima 14%.

· Značajan utjecaj na smanjenje EBITDA imao je pad prihoda od prodaje prasaca uslijed pada cijena prasaca na relevantnim burzama kao i uslijed smanjene isporuke prasaca uslijed požara na jednoj farmi ( negativan efekt od cca 2,7 milijuna kuna) te posljedično znatno niže prodajne cijene u odnosu na plan, negativan utjecaj na EBITDA iznosi 12,9 milijuna kuna. 

· U studenom se i dalje zadržava trend pojačanih trading aktivnosti i bržeg obrtanja zaliha te smanjenje dana vezivanja zaliha. Smanjuje se broj dana plaćanja dobavljačima te broj dana naplate od kupaca u odnosu na listopad. Plaćanje i naplata se ostvaruje u rokovima dospijeća.









[bookmark: _Toc523299366]
2.4.3. Kompanije u poslovnoj grupi Poljoprivreda: Vupik d.d.

2.4.3.1. Financijski rezultati od početka godine i ključni financijski pokazatelji učinka

	Financijski rezultati*
	I.-XI. 2018.
(mil. HRK)
	I.-XI. 2018 Plan (mil. HRK)

	Prihod
	234
	303

	EBITDA
	22,4
	62,3

	EBITDA %
	9,6%
	20,5%


*NAPOMENA: Preliminarni rezultati


2.4.3.2. Komentari na tekuće poslovanje


· U prvih jedanaest mjeseci 2018. godine ostvareni prihod od prodaje proizvoda i usluga je  ispod planiranoga, najviše zbog vrlo niske prodajne cijene tovljenika. Prodajna cijena tovljenika u studenom nastavlja padati te je u odnosu na prošli mjesec manja za 2%.  

· U studenom je ostvaren i prihod od prodaje sjemenskih kultura. Prinos kukuruza je iznad planiranoga što uvelike utječe na povećanje obima poslovanja PC Pretovarna luka. Pretovar kukuruza, pšenice, soje i uljane repice na brodove te usluga sušenja kukuruza na Pc Pretovarna luka imali su pozitivan utjecaj na EBITDA društva. Na skladištu silosnog poslovanja zaprimljeno je 70% cjelokupnog prinosa kukuruza, čija se prodaja očekuje u narednim mjesecima.  

· Ostvareni EBITDA društva u kumulativu je niži od planiranoga zbog trenutno vrlo niske tržišne vrijednosti tovljenika. Ukupan efekt u kumulativu od razlike između planirane i realizirane cijene tovljenika iznosi 24 milijuna kuna. 

· Razina zaliha sirovina, materijala i gotovih proizvoda na kraju tekućeg razdoblja, u odnosu na prošli mjesec je u porastu zbog zaprimanja kukuruza  iz ratarske proizvodnje. 

3. Kratkoročna novčana pozicija

[bookmark: _Toc523299368]3.1. Upravljanje novčanim sredstvima


Grupa nastavlja aktivno upravljati svojom likvidnošću, pri čemu se prognoze novčanih tokova ažuriraju svaka dva tjedna, a na toj se osnovi utvrđuju tjedni/dvotjedni planovi plaćanja. Zahtjevi hrvatskih društava unutar Grupe za plaćanjem se pregledavaju i odobravaju za potrebe izvršenja plaćanja. U razdoblju otkad su u lipnju 2017. godine prikupljena nova sredstva za financiranje do sredine prosinca 2018. godine u operativne su djelatnosti raspoređena neto sredstva u iznosu od 943 milijuna kuna kao podrška likvidnosti. 

Kako je raspravljeno u ranijim mjesečnim izvještajima ta su novčana sredstva prvenstveno iskorištena za podmirenje obveza prema dobavljačima iz razdoblja nakon 10. travnja 2017. godine te za obnovu zaliha u operativnim kompanijama. Na takav način se i dalje omogućuje operativnim društvima Grupe financiranje operativnih aktivnosti i radnog kapitala potrebnog za realizaciju ciljanih sezonskih prodaja. Navedeno se smatra jednim od najvažnijih postignuća ukupnog procesa restrukturiranja za vrijeme postupka izvanredne uprave. 

Tablica u nastavku daje sažeti prikaz aktualne i prethodnih prognoza novčanog toka:


 (
Prognoza za 51
. tjedan – kratkoročni novčani tijek za 13 tjedana za 19 osnovnih ovisnih društava u odnosu na prethodni tjedan (mil
ijuna
 HRK)
)



	
	Aktualni kratkoročni novčani tijek 
(51. tjedan)
	Kratkoročni novčani tijek u prethodnom tjednu
(49. tjedan)

	Minimalni novčani saldo (13 tj.)
	602
	569

	Maksimalni novčani saldo (13 tj.)
	1.113
	1.071

	Minimalna obveza likvidnosti
	296
	296

	Raspoloživa likvidnost 
	306 – 817
	273 – 775











[bookmark: _Toc523299370]4. Troškovi izvanredne uprave i operativnog poslovanja Agrokora d.d.
 

Kao i ranijih mjeseci, izvanredna uprava nastavlja upravljati nastalim troškovima operativnog poslovanja. Ti troškovi vezani su u potpunosti i izravno uz različite centralizirane usluge koje se pružaju unutar čitave Grupe. 

Pregled operativnih troškova Agrokora zaključno sa 30/11/2018. godine, razvrstanih prema tipu troška, nalaze se u tablici operativnih troškova prikazanoj ispod. Troškovne kategorije za period izvanredne Uprave detaljno uključuju savjetnike i sve ostale operativne troškove, bez obzira jesu li angažirani prije ili nakon početka postupka izvanredne uprave za navedeni period. 

Fakture se knjiže i plaćaju ad hoc, u skladu s pruženim uslugama i dogovorenim vremenskom rasporedom procesa samog restrukturiranja. Sve je u skladu s rasporedom. 

Ukupni operativni troškovi za mjesec studeni 2018. godine manji su usporedno sa listopadom 2018. godine za iznos od 160.973.512,85 kn, primarno radi naknada za uspješnost koje su knjižene u listopadu, a gdje ukupni operativni troškovi u studenom  2018. godine iznose 26.091.633,87 kn.

Sveukupno, u kumulativu, za period od 10. travnja 2017. godine do 30. studenog 2018. godine, operativni troškovi Agrokora d.d. iznose 1,303 milijardi kuna. 

Ukupni broj zaposlenih u studenom 2018. iznosi 102, a u studenom nije isplaćena niti jedna otpremnina. 

Komentari na tablicu troškova poslovanja za društvo Agrokor d.d.:												
1. Ukupni operativni troškovi (troškovi poslovanja) za društvo Agrokor d.d., za vrijeme trajanja izvanredne Uprave, ( ali iskazani bez prilagodbi ili odbijanja troškova za razdoblje od 1.4.2017. do 10.4.2017.) iznose (ovo je brojka iz SAP-a koja uključuje cijeli travanj 2017): 1.330.682.458,08 kuna.

2. Ukupan iskazani iznos troškova poslovanja u tabeli iznad najbolje predstavlja operativne troškove društva Agrokor d.d. od same aktivacije postupka Izvanredne uprave (ukupan iznos umanjen za troškove prvih deset dana travnja). Iznos te prilagodbe: 27.865.276,91 kn odnosi se na prvih 10 dana travnja (operativne troškove iz razdoblja od 1. travnja do 10. travnja 2017. godine).
											
3. *Troškovi savjetnika prilagođeni su na način da iskazuju udio njihovih troškova u odnosu na režim PDV-a u kojem se nalazi Agrokor d.d., to jest, pro-rata sistem. Iskazani iznosi troškova korigirani su za nepriznati iznos PDV-a što je najbolji prikaz stvarnih operativnih troškova.												
4. *Troškovi savjetnika od svibnja nadalje uključuju nove konzultante koji su angažirani za završnu fazu procesa. Novi konzultanti uključuju McKinsey (za restrukturiranje), PJT&FTI (za financije) i AKIN Gump (pravni savjetnici)												
5. **Ostali troškovi uključuju sve ostale troškove poslovanja, to jest druga knjiženja dobavljača iz SAP-a, koji nisu zasebno iskazani kao posebna kategorija u tablici troškova poslovanja. Iznos može biti i negativan u slučaju odobrenja ili tečaja, ovisno o periodu.	
			
6. **Dakle, uključeni su troškovi ostalih dobavljača koji nisu navedeni u troškovima savjetnika, to jest, uključeni su dobavljači nakon 10.4.2017. koji se ne navode pod osnovne savjetničke naknade (troškove savjetnika).												
7. Zbog promjenjive prirode knjiženja, moguće je da se operativni troškovi za određeni mjesec knjiže s vremenskim odmakom ili da su neki troškovi stornirani, što rezultira u izmjenama povijesnih podataka. Agrokor d.d. prikazuje stvarne operativne troškove u trenu izrade ovog izvješća. 												
8. Naknadna knjiženja ili izmjene biti će prilagođene nakon njihove realizacije te mogu utjecati na podatke cijelog promatranog razdoblja, to jest, troškovi pojedinih proteklih razdoblja mogu biti korigirani.												
9. Ovaj izvještaj o operativnim troškovima izrađuje se kontinuirano na razne datume u mjesecu tako da tečaj može varirati za promatrani period. Zbog lakše analize, model analize troškova povezan s ovim izvještajem koristi fiksni tečaj 7,45 HRK/EUR za cijelo razdoblje.												
10. ***Podaci za Revizorske i porezne usluge su revidirani za cijelo razdoblje izvanredne uprave s obzirom da su greškom uključivali i dio troškova koji nisu tamo pripadali, koji su sada reklasificirani te kategorija "Revizorske i porezne usluge" sada sadrži samo troškove vezane uz navedeno. 	
						
11. ***Sukladno iznad navedenom, predmetna "žuta" kategorija sada najbolje prikazuje revizorske i porezne usluge za cijelo razdoblje izvanredne Uprave. 												
12. Trošak financiranja za srpanj 2018. godine uključuje ukupno 165,4 milijuna kuna troškova povezanih s novim financiranjem.
												
13. Revidiran je trošak menadžera D&0 u rujnu 2018. godine, to jest, izbačen je prefakturirani trošak kompanijama za osiguranje menadžera iz operativnih troškova Agrokora d.d. Sukladno tome, trošak je u stvarnosti manji nego je prikazivan zaključno sa rujnom 2018. godine.												
14. Operativni troškovi listopada uključuju iznose naknada za uspješnost za pojedine dobavljače koji imaju ugovorenu takvu naknadu.	

15. Operativni troškovi Agrokora d.d. izrađuju se sukladno troškovima na dan pripreme izvještaja. Sva naknadna knjiženja mogu izmijeniti stanje po pojedinoj grupi troška. Računovodstvo vodi brigu da je iskazani ukupni operativni trošak razdijeljen na zadane kategorije raspodjele troška.																					
[bookmark: _Toc523299371]
  5. Sudski postupci

[bookmark: _Toc523299372]U Bosni  i Hercegovini, u predmetima Jamnica protiv Sberbanka Zagreb i Jamnica protiv Sberbanka Ljubljana dobivene su odluke o prekidu parničnih postupaka. Međutim, odluke o prekidu ovršnih postupaka još nisu primljene. Nadalje, u prosincu je primljena odluka o prekidu ovršnog postupka u predmetu Agrokor protiv Sberbanka Ljubljana. 

U Srbiji je u predmetu br. P-3283/2017 (Banca Intesa protiv Konzuma, Jamnice i ostalih) 27. prosinca 2018. godine održano ročište. Sud je odlučio da treba provesti novo neovisno financijsko vještačenje te je novog vještaka i opseg zadatka utvrdio sud. Sljedeće ročište zakazano je za 21. ožujka 2019. godine.

Nakon primitka Gospodarskog i financijskog izvješća u predmetu br. P – 6465/2017 (Banca Intesa protiv Agrokora), 6. prosinca 2018. godine, predan je podnesak s parametrima nalaza iz izvješća. Ročište koje je bilo zakazano za 21. prosinca 2018. godine, odgođeno je iz postupovnih razloga. Sljedeće ročište zakazano je za 28. siječnja 2019. Godine.

Nadalje, donesene su tri odluke u vezi s privremenim mjerama zabrane Sberbanka: 

1)	U predmetu br. Ii 1052/2017 Trgovački je sud u Beogradu 3. prosinca 2018. godine donio odluku kojom je Sberbankova privremena mjera zabrane nad dionicama Konzuma d.d. u društvu IDEA d.o.o. ukinuta; 
2)	U predmetu br. I 99/2017 Trgovački je sud u Beogradu 3. prosinca 2018. godine donio odluku kojom je Sberbankova privremena mjera zabrane nad dionicama Leda d.d. u Frikomu d.o.o. ukinuta; a
3)	U predmetu br. Ii 1053/2017 Trgovački je sud u Beogradu 26. studenoga 2018. godine donio odluku kojom je Sberbankova privremena mjera zabrane nad dionicama Agrokora d.d. u društvima KRON d.o.o. i M Profil SPV d.o.o. ukinuta. 
Budući da je rok od 8 dana za podnošenje žalbe protiv navedenih odluka (kao i odluka o prekidu u predmetima br. 51/2017 i R 111/2017 koje su nadležni sudovi u Srbiji donijeli u studenome 2018.godine, kao što je ranije navedeno) istekao te se čini da unutar toga roka nisu podnesene nikakve žalbe, sve navedene odluke sada bi trebale biti pravomoćne. 

U Sloveniji je, u predmetu ovrhe (broj predmeta je VL 60340/2017) koji je pokrenuo vjerovnik Sberbank banka d.d. (Ljubljana), nakon zajedničkog prijedloga vjerovnika i dužnika da se postupak prekine, sud 4. prosinca 2018. godine donio odluku kojom je ukinuo postupak. Odluka je postala pravomoćna, budući da su se obje stranke odrekle prava na podnošenje žalbe. 

U predmetu privremene mjere zabrane (broj predmeta je Zg 12/2018) koji je pokrenuo vjerovnik Karisma Resort International S.A., izvanredni je povjerenik 4. prosinca 2018. godine 

primio odluku Višeg suda u Kopru pod brojem II Cp 188/2018 od 8. studenoga 2018.godine, kojom je sud odbio prijedlog vjerovnika za izdavanje privremene mjere zabrane. Sud je također odlučio da je vjerovnik dužan nadoknaditi Agrokorove troškove postupka. Odlukom drugostupanjskog suda postupak je konačno obustavljen. Vjerovnik na raspolaganju nema više nikakvih redovnih pravnih lijekova.

U postupku ustavne tužbe protiv odluke Vrhovnog suda o odbijanju zahtjeva za priznavanjem postupka izvanredne uprave u Sloveniji, izvanredni je povjerenik predao dodatni podnesak s nekim dodatnim argumentima koji su se pojavili nakon što je podnesena ustavna tužba (tj. priznanje u Sjedinjenim Državama, stavljanje postupka izvanredne uprave na popis insolvencijskih postupaka prema Insolvencijskoj regulativi EU te pravomoćna potvrda nagodbe od strane hrvatskih sudova). 



























6. Privremeno vjerovničko vijeće

Tijekom izvještajnog razdoblja, 20. prosinca 2018. godine, održana je 24. sjednica Privremenog vjerovničkog vijeća. Jedina točka dnevnog reda bio je izvještaj o statusu procesa implementacije nagodbe gdje je izvanredna uprava članovima Vijeća prezentirala novosti i napredak u pripremi za provedbu nagodbe.













































[bookmark: _Toc523299373]7. Implementacija nagodbe 

Tijekom prosinca 2018. godine Grupa Agrokor je nastavila s intenzivnim radom na procesu planiranja implementacije nagodbe.  U svim ključnim stupovima planiranja implementacije, koju čine pravna implementacija, operativna implementacija, IT implementacija, implementacija u području računovodstva/financija/poreza, provode se opsežne aktivnosti planiranja.   

1.	Organizacijska struktura implementacije nagodbe
Proces implementacije nagodbe je organiziran kroz Ured za upravljanje projektima unutar Grupe koji, zajedno s ekspertnim timovima, projektnim timovima u operativnim društvima i savjetnicima, vodi i razvija Plan implementacije nagodbe.

2.	Status planiranja implementacije

Koordinacija projekta
· Tijekom prosinca 2018. godine nastavljena je dogovorena koordinacija cjelokupnog projekta kroz sastanke nadzornog tijela, sastanke centralnog implementacijskog ureda za upravljanje, sastanke ekspertnih timova te radionice i sastanke s timovima za upravljanje projektima na operativnoj razini.

· Nadalje, na sjednici Privremenog vjerovničkog vijeća od 20. prosinca 2018. godine prezentirani su status implementacije nagodbe i preliminarna ocjena spremnosti za implementaciju nagodbe.


Priprema plana implementacije

· Neodrživa društva, za koje se planira proces transfera poslovne cjeline na nova zrcalna društva, su u procesu finalizacije svojih planova implementacije na osnovi planova implementacije koji su pripremljeni u Ledu i Konzumu.

· U sklopu pravnih aspekata planiranja implementacije nagodbe Grupa Agrokor je provela promjenu imena novih zrcalnih društava.

· Nastavlja se proces planiranja prijenosa različitih vrsta imovine društava koji uključuje 
velik broj dionika, uključujući i državna tijela.  Aktivnosti koordinacije s državnim tijelima su intenzivirane.



[bookmark: _Toc523299374]
8. Odnosi s dionicima i komunikacije

I u ovom izvještajnom razdoblju izvanredna uprava nastavlja trend intenzivne i sustavne komunikacije i proaktivnog upravljanja odnosima sa svim ključnim dionicima. Najvažnije komunikacijske aktivnosti tijekom ovog izvještajnog razdoblja bile su usmjerene na komunikacijsku podršku implementaciji nagodbe. 






Izvještaj pripremio:





Fabris Peruško
izvanredni povjerenik
Agrokor d.d.
EBITDA	I-I	I-II	I-III	I-IV	I-V	I-VI	I-VII	I-VIII	I-IX	I-X	I-XI	I-XI	10.150999999999998	20.748000000000001	167.25199999999998	274.56200000000001	449.38300000000004	729.65600000000006	1103.9639999999999	1463.2069999999999	1612.2288168923981	1707.6266498211342	1716.2442793579362	1761.87926710493	

TROŠKOVI POSLOVANJA za AGROKOR d.d

. 

(u kn)

Ukupno IV-XII 2017 sij.18 vlj.18 ožu.18 tra.18 svi.18 lip.18 srp.18 kol.18 ruj.18 lis.18 stu.18 UKUPNO

Ukupan trošak plaća i nagrada

Nagrada povjerenika 1.040.991,01 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 118.970,40 kn 2.349.665,41 kn

Zaposlenici i ugovori o djelu (uključuje Bruto II) 53.190.186,24 kn 4.068.203,14 kn 4.082.330,36 kn 4.167.885,89 kn 4.576.878,09 kn 4.413.913,99 kn 6.061.046,47 kn 4.352.340,00 kn 4.627.604,69 kn 4.578.779,07 kn 4.421.090,45 kn 4.730.386,16 kn 103.270.644,55 kn

Otpremnine 24.960.182,17 kn 0,00 kn 0,00 kn 452.128,27 kn 0,00 kn 82.550,00 kn 0,00 kn 412.310,01 kn 464.191,57 kn 0,00 kn 0,00 kn 0,00 kn 26.371.362,02 kn

79.191.359,42 kn 4.187.173,54 kn 4.201.300,76 kn 4.738.984,56 kn 4.695.848,49 kn 4.615.434,39 kn 6.180.016,87 kn 4.883.620,41 kn 5.210.766,66 kn 4.697.749,47 kn 4.540.060,85 kn 4.849.356,56 kn 131.991.671,98 kn

Troškovi savjetnika*

Pravni 81.513.524,11 kn 10.391.395,89 kn 7.838.671,88 kn 11.097.443,03 kn 8.184.446,05 kn 75.126.321,95 kn 13.878.770,29 kn 12.239.695,97 kn 4.735.052,50 kn 6.335.214,81 kn 8.476.782,44 kn 5.646.250,31 kn 245.463.569,23 kn

Financijski 31.579.402,77 kn 3.685.063,68 kn 1.911.455,14 kn 386.072,05 kn 2.058.233,55 kn 15.898.809,10 kn 1.885.859,92 kn 63.536,36 kn 17.997,20 kn 0,00 kn 72.857.256,75 kn 0,00 kn 130.343.686,52 kn

Restrukturiranje 116.997.520,22 kn 12.588.286,37 kn 14.873.767,74 kn 14.507.483,01 kn 12.239.724,32 kn 18.973.150,12 kn 24.984.674,90 kn 18.657.881,02 kn 5.743.583,96 kn 18.239.888,85 kn 82.062.606,09 kn 13.758.885,11 kn 353.627.451,71 kn

Ostalo (forenzika, ljudski resursi) 9.847.447,10 kn 1.902.976,60 kn 989.393,25 kn 1.272.985,37 kn 0,00 kn 562.566,56 kn 1.195.032,08 kn 130.248,20 kn 0,00 kn 101.781,60 kn 0,00 kn 0,00 kn 16.002.430,76 kn

239.937.894,20 kn 28.567.722,54 kn 25.613.288,01 kn 27.263.983,46 kn 22.482.403,92 kn 110.560.847,73 kn 41.944.337,19 kn 31.091.361,55 kn 10.496.633,66 kn 24.676.885,26 kn 163.396.645,28 kn 19.405.135,42 kn 745.437.138,21 kn

Revizorske i porezne usluge*** 6.386.934,91 kn 0,00 kn 1.141.457,22 kn 443.357,82 kn 443.365,93 kn 0,00 kn 53.458,57 kn 488.354,58 kn 0,00 kn 88.961,34 kn 0,00 kn 0,00 kn 9.045.890,37 kn

Režijski troškovi 2.281.818,48 kn 195.547,28 kn 143.328,08 kn 270.253,80 kn 146.674,62 kn 237.542,67 kn 226.190,49 kn 339.406,90 kn 170.826,85 kn 258.440,71 kn 252.041,22 kn 290.385,06 kn 4.812.456,16 kn

Materijalni troškovi

Troškovi prijevoza (osiguranje, održavanje, gorivo, itd.) 5.261.724,02 kn 218.024,19 kn 359.075,91 kn 385.198,84 kn 364.956,63 kn 391.548,79 kn 410.817,52 kn 221.306,55 kn 408.555,30 kn 434.495,01 kn 376.662,47 kn 447.527,17 kn 9.279.892,40 kn

Tekuće održavanje 3.126.412,00 kn 417.521,49 kn 561.197,98 kn 408.148,12 kn 306.668,21 kn 414.841,72 kn 469.820,13 kn 731.948,30 kn 314.911,53 kn 532.500,07 kn 306.373,23 kn 549.859,85 kn 8.140.202,63 kn

Ostalo 4.732.845,16 kn 54.536,55 kn 39.846,03 kn 996.523,82 kn 1.445.142,27 kn 4.006.573,46 kn 147.029,76 kn 605.045,67 kn 598.807,53 kn 48.997,04 kn -170.572,11 kn 224.453,98 kn 12.729.229,16 kn

13.120.981,18 kn 690.082,23 kn 960.119,92 kn 1.789.870,78 kn 2.116.767,11 kn 4.812.963,97 kn 1.027.667,41 kn 1.558.300,52 kn 1.322.274,36 kn 1.015.992,12 kn 512.463,59 kn 1.221.841,00 kn 30.149.324,19 kn

Troškovi osiguranja - osiguranje od menadžerske odgovornosti 4.876.555,81 kn 0,00 kn 0,00 kn 0,00 kn 1.615.206,84 kn 764.863,45 kn 3.222.551,29 kn 0,00 kn 0,00 kn 36.311,86 kn -269.201,14 kn 0,00 kn 10.246.288,11 kn

Trošak novog financiranja 47.018.273,11 kn 0,00 kn 0,00 kn 11.596.358,48 kn 1.794.011,22 kn 126,07 kn 2.097.404,14 kn 165.429.052,44 kn 0,00 kn -38,02 kn 258,11 kn 0,00 kn 227.935.445,55 kn

Putni troškovi / Edukacija 402.597,03 kn 38.734,57 kn 27.017,02 kn 52.219,05 kn 55.793,95 kn 77.631,92 kn 22.472,67 kn 23.146,85 kn 133.698,17 kn 92.924,98 kn 66.652,77 kn 89.718,38 kn 1.082.607,36 kn

Ostali troškovi** 60.340.595,16 kn

2.189.994,17 kn 2.794.706,09 kn 3.986.711,12 kn 1.735.567,40 kn 11.482.037,53 kn 12.741.373,67 kn 7.805.230,01 kn 4.977.914,76 kn 6.332.925,56 kn 18.099.506,39 kn -231.906,15 kn 132.254.655,72 kn

Amortizacija 4.758.083,49 kn

0,00 kn 905.558,98 kn 452.779,38 kn 452.917,49 kn 452.371,48 kn 454.997,85 kn 455.274,21 kn 528.055,57 kn 467.841,81 kn 466.719,65 kn 467.103,60 kn 9.861.703,51 kn

UKUPNO

458.315.092,79 kn35.869.254,33 kn35.786.776,08 kn50.594.518,45 kn35.538.556,97 kn133.003.819,21 kn67.970.470,15 kn212.073.747,47 kn 22.840.170,03 kn37.667.995,09 kn187.065.146,72 kn 26.091.633,87 kn 1.302.817.181,16 kn

Prilagodba za travanj 2017. (prvih 10 dana prije aktiviranja izvanredne uprave): 27.865.276,91 kn

